Βουαντίσουαφ Σκοτσίλας

Ο Βουαντίσουαφ Σκοτσίλας (πολωνικά: Władysław Skoczylas) (4 Απριλίου 1883, Βιελίτσκα – 8 Απριλίου 1934, Βαρσοβία) ήταν Πολωνός υδατογράφος, ξυλογράφος, γλύπτης και δάσκαλος τέχνης.

 Βιογραφία 
Ο πατέρας του ήταν επιστάτης στα αλατωρυχεία.Brief biography  @ the Kraków Saltworks Museum. Αποφοίτησε από το γυμνάσιο της Μπόχνια, στη συνέχεια παρακολούθησε την Ακαδημία Καλών Τεχνών «Γιαν Ματέικο» στην Κρακοβία, όπου σπούδασε ζωγραφική με τους Τεόντορ Αξεντόβιτς και Λέον Βιτσουουκόφσκι και γλυπτική με τον Κονστάντι Λάστσκα. Αναγκάστηκε να εγκαταλείψει την ελαιογραφία και να επικεντρωθεί στις υδατογραφίες, λόγω αλλεργίας που του προκάλεσε εξάνθημα στα χέρια.Brief biography and appreciation by Stanisław Woźnicki @ Zwoje-Scrolls.

Για δύο χρόνια δίδαξε σχέδιο στη «Παγκόσμια Σχολή Γλυπτικής» στο Ζακοπάνε, στη συνέχεια, από το 1910 έως το 1913, συνέχισε τις γλυπτικές του σπουδές στο Παρίσι με τον Αντουάν Μπουρντέλ, ακολουθούμενες από μαθήματα ξυλογραφίας στην Ακαδημία Καλών Τεχνών της Λειψίας.

Το 1914, οι ξυλογραφίες του κέρδισαν βραβείο στον δεύτερο Διαγωνισμό Χένρικ Γκρόμαν. Μετά τον πόλεμο, έγινε καθηγητής στο Τεχνολογικό Πανεπιστήμιο της Βαρσοβίας και έλαβε την έδρα γραφιστικής στη Σχολή Καλών Τεχνών το 1922.Brief biography @ Culture.pl Στους διαγωνισμούς Τέχνης στους Ολυμπιακούς Αγώνες του 1928 στο Άμστερνταμ, του απονεμήθηκε το χάλκινο μετάλλιο για υδατογραφίες με θέμα την τοξοβολία.

Κατά τη δεκαετία του 1920, ήταν συνιδρυτής πολλών ομάδων αφιερωμένων στην προώθηση της πολωνικής τέχνης και παρείχε εικονογραφήσεις για πολλά περιοδικά. Το 1929 του απονεμήθηκε το Τάγμα της Αναγέννησης της Πολωνίας. Από το 1930 έως το 1931 διετέλεσε Διευθυντής του Τμήματος Τέχνης του Υπουργείου Θρησκευμάτων.

Η μεγαλύτερη συλλογή των έργων του και των προσωπικών του αναμνηστικών φυλάσσεται αυτή τη στιγμή στο Μουσείο Αλυκών της Κρακοβίας στη Βιελίτσκα. Δρόμοι έχουν πάρει το όνομά του στις Μπόχνια, Τσενστοχόβα, Βρότσουαφ και Βαρσοβία.

 Επιλεγμένα έργα 

 Παραπομπές 

 Περαιτέρω ανάγνωση 
 Στανίσουαφ Βοζνίτσκι, Władysław Skoczylas, Gebethnera i Wolffa, 1925.
 Μάρια Γκρόνσκα, Władysław Skoczylas, Ossolineum, 1966.
 Έβα Λίσκα και Μαρίλα Σιτκόφσκα, Władysław Skoczylas – mistrz Pawła Stellera, Μουσείο Ιστορίας στο Κατοβίτσε, 2014 

 Εξωτερικοί σύνδεσμοι 

 ArtNet: Περισσότερα έργα του Σκοτσίλας

Κατηγορία:Πολωνοί ζωγράφοι
Κατηγορία:Πολωνοί υδατογραφιστές
Κατηγορία:Πολωνοί ζωγράφοι του 20ού αιώνα
Κατηγορία:Αξιωματικοί του Τάγματος της Αναγέννησης της Πολωνίας
Κατηγορία:Διοικητές του Τάγματος της Αναγέννησης της Πολωνίας
Κατηγορία:Ενταφιασμοί στο Κοιμητήριο Ποβόνσκι